google/wiki40b huggingface dataset:
तारा देवी तुलाधर

प्रारंभिक जीवन

तारा देवी का जन्म तन्तालि (तनलाछी), काठमांडू में एक पुराने व्यापारी परिवार में हुआ था। उनके पिता त्रिरुणा माने तुलाधर एक ल्हासा नेवार व्यापारी थे। उनके दादा धर्म माने तुलाधर 1918 में स्वयंभू स्तूप की मरम्मत के लिए सबसे प्रसिद्ध व्यक्ति थे।
1930 के दशक में केवल कुछ ही विद्यालय थे क्योंकि राणा शासन सामान्य नागरिकों को शिक्षा देना नहीं चाहता था। लड़कियों के लिए, स्कूल में शामिल होना अधिक मुश्किल था। इसलिए तारा देवी को घर पर अनौपचारिक शिक्षण प्राप्त हुआ।
1948 में, उसके परिवार ने उन्हें भारत में कलिम्पोंग में सेंट जोसेफ कॉन्वेंट में अध्ययन करने के लिए भेजा था। काठमांडू लौटकर, वह कन्या हाई स्कूल में दाख़िल हुई। और अपनी 10 वीं कक्षा पास की। 1953 में, वह इलाहाबाद, भारत, गई और कमला नेहरू मेमोरियल हॉस्पिटल में नर्स बनने के अपने लक्ष्य को प्राप्त किया। दो साल बाद, उसने मिडवाइफी में डिप्लोमा प्राप्त किया।
वह बचपन में सुनी  कहानियों से नर्स बनने के लिए प्रेरित थीं  की केसे , काठमांडू में 1934 के बड़े भूकंप के दौरान नर्स विद्याबाटी कानसाकर ने घायलों की देखभाल की थी।

कैरियर

1960 में, तारा देवी ने प्रसूतिगरी मातृत्व अस्पताल, काठमांडू में सेवा शुरू की। 1964 में नई दिल्ली में कॉलेज ऑफ नर्सिंग से पोस्ट ग्रेजुएट इन नर्सिंग करने के बाद, वह काठमांडू के नर्सिंग स्कूल में एक वरिष्ठ शिक्षक बन गई।
1961 में, वह एक मरीज को रक्त दान करके नेपाल में पहली महिला का रक्तदाता बन गया था जो सर्जरी और आवश्यक रक्त के लिए तत्पर था।   1990 में सेवानिवृत्त होने से पहले वह त्रिभुवन विश्वविद्यालय टीचिंग अस्पताल में पर्यवेक्षक थी।.

सामाजिक सेवा

1961 में, वह एक मरीज को रक्त दान करके नेपाल में पहली महिला का रक्तदाता बन गया था जो सर्जरी और आवश्यक रक्त के लिए तत्पर था। 1990में सेवानिवृत्त होने से पहले वह त्रिभुवन विश्वविद्यालय टीचिंग अस्पताल में पर्यवेक्षक थे।
तारा देवी ने काठमांडू में एक समुदाय क्लिनिक, जन चिकित्सालय में स्वेच्छा से काम किया। पारोपर संगठन के एक कार्यकारी बोर्ड के सदस्य के रूप में सेवा करने के अलावा, नेपाल में पहला आधुनिक धर्मार्थ संगठन जो 19 52 में स्थापित किया गया था,  वह उदय समुदाय के एक सामाजिक संगठन उदय समाज के सलाहकार थे। तारा देवी अपने व्यवसाय को आगे बढ़ाने के लिए अविवाहित रहे।
१९८९ अमरीकी ओपन टेनिस प्रतियोगिता

पुरुष एकल

बोरिस बेकर ने  इवान लेंडल को 76 16 63 76 से हराया।

महिला एकल

स्टेफी ग्राफ ने  मार्टिना नवरातिलोवा को 36 75 61 से हराया।
राज निवास, दिल्ली

राज निवास भारत की राजधानी दिल्ली के लूटेनण्ट गवर्नर का आधिकारिक आवास है। यह दिल्ली में राज निवास मार्ग पर स्थित है। दिल्ली के वर्तमान लूटेनण्ट गवर्नर अर्थात इस भवन के वर्तमान निवासी तेजेन्द्र खन्ना हैं जो ९ अप्रैल २००७ को इस पद पर आसीन हुए।
प्रेम कहानियाँ

विश्व की सभी सभ्यताओं और समाजों ने अपनी भाषा में अत्यंत मर्मस्पर्शी प्रेम कहानियाँ लिखी हैं। इनमें कुछ तो साहित्य से जनता की जुबान पर चढ़ गई और कुछ को साहित्य ने जनता की चढ़ी हुई जुबान से अपनाकर स्वयं को समृद्ध किया। इन कहानियों की ताकत का अंदाजा इसी बात से लगाया जा सकता है कि ये कहानियाँ साहित्य संगीत, चित्रकला और लोक कलाओं से जुड़कर जीवन के अनेक क्षेत्रों में परिव्याप्त हो गई।
आटपाड़ा उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। जनसांख्यिकीक रूप से, यहाँ, इस्लाम के अनुयाई, आबादी के औसतन ९१% के करीब है। शेष जनसंख्या प्रमुखतः हिन्दू धर्म की अनुयाई है। यह मयख्यातः एक ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

आटपाड़ा उपजिला बांग्लादेश के उत्तरी सीमा से सटे, मयमनसिंह विभाग के नेत्रकोना जिले में स्थित है।
सुब्रह्मण्य भारती

जीवन

भारती जी का जन्म भारत के दक्षिणी प्रान्त तमिलनाडु के एक् गांव एट्टयपुरम् में एक तमिल ब्राह्मण परिवार में हुआ था। उनकी प्रारम्भिक शिक्षा स्थानीय विद्यालय में ही हुई। मेधावी छात्र होने के नाते वहां के राजा ने उन्हें ‘भारती’ की उपाधि दी। जब वे किशोरावस्था में ही थे तभी उनके माता-पिता का निधन हो गया। उन्होंने सन् १८९७ में अपनी चचेरी बहन चेल्लमल के साथ विवाह किया। वे बाहरी दुनिया को देखने के बड़े उत्सुक थे। विवाह के बाद सन् १८९८ में वे उच्च शिक्षा के लिये बनारस चले गये। अगले चार वर्ष उनके जीवन में ‘‘खोज’’ के वर्ष थे।

राष्ट्रीय आन्दोलन से जुड़ाव

बनारस प्रवास की अवधि में उनका हिन्दू अध्यात्म व राष्ट्रप्रेम से साक्षात्कार हुआ। सन् १९०० तक वे भारत के राष्ट्रीय आन्दोलन में पूरी तरह जुड़ चुके थे और उन्होने पूरे भारत में होने वाली कांग्रेस की सभाओं में भाग लेना आरम्भ कर दिया था। भगिनी निवेदिता, अरविन्द और वंदे मातरम् के गीत ने भारती के भीतर आजादी की भावना को और पल्लवित किया। कांग्रेस के उग्रवादी तबके के करीब होने के कारण पुलिस उन्हें गिरफ्तार करना चाहती थी।
भारती १९०८ में पांडिचेरी गए, जहां दस वर्ष वनवासी की तरह बिताए। इसी दौरान उन्होंने कविता और गद्य के जरिये आजादी की बात कही। ‘साप्ताहिक इंडिया’ के द्वारा आजादी की प्राप्ति, जाति भेद को समाप्त करने और राष्ट्रीय जीवन में नारी शक्ति की पहचान के लिए वे जुटे रहे। आजादी के आन्दोलन में २० नवम्बर १९१८ को वे जेल गए।
राजा बलि

बलि सप्तचिरजीवियों में से एक, पुराणप्रसिद्ध विष्णुभक्त, दानवीर, महान्‌ योद्धा, विरोचनपुत्र दैत्यराज बलि वैरोचन जिसकी राजधानी महाबलिपुर थी। इसके छलपूर्वक परास्त करने के लिए विष्णु का वामनावतार हुआ था। इसने दैत्यगुरु शुक्राचार्य की प्रेरणा से देवों को विजित कर स्वर्ग पर अधिकार कर लिया और वहाँ धर्मशासन स्थापित किया। समुद्रमंथन से प्राप्त रत्नों के लिए जब देवासुर संग्राम छिड़ा और इंद्र द्वारा वज्राहत होने पर भी बलि शुक्राचार्य के मंत्रबल से पुन: जीवित हुआ तब इसने विश्वजित्‌ और शत अश्वमेध यज्ञों का संपादन कर समस्त स्वर्ग पर अधिकार जमा लिया। कालांतर में जब यह अंतिम अश्वमेघ यज्ञ का समापन कर रहा था, तब दान के लिए वामन रूप में ब्राह्मण वेशधारी विष्णु उपस्थित हुए। शुक्राचार्य के सावधान करने पर भी बलि दान से विमुख न हुआ। वामन ने तीन पग भूमि दान में माँगी और संकल्प पूरा होते ही विशाल रूप धारण कर प्रथम दो पगों में पृथ्वी और स्वर्ग को नाप लिया। शेष दान के लिए बलि ने अपना मस्तक नपवा दिया।
लोक मान्यता है कि पार्वती द्वारा शिव पर उछाले गए सात चावल सात रंग की बालू बनकर कन्याकुमारी के पास बिखर गए। 'ओणम' के अवसर पर राजा बलि केरल में प्रतिवर्ष अपनी प्यारी प्रजा को देखने आते हैं। राजा बलि का टीला मथुरा में है।
राजभवन (ओडिशा)

राजभवन भुवनेश्वर भारत के ओडिशा राज्य के राज्यपाल का आधिकारिक आवास है। यह राज्य की राजधानी भुवनेश्वर में स्थित है। मुरलीधर चन्द्रकान्त भण्डारे ओडिशा के वर्तमान राज्यपाल हैं।
ओडिशा में एतिहासिक रूप से तीन राजभवन रहे हैं: पुरी में ग्रीष्मकालीन रेज़ॉर्ट, कटक का लाल बाग महल और भुवनेश्वर का मुख्य राजभवन।
कसुमलगढ़

इतिहास

कसुम्बी गावँ का इतिहास बहुत पूराना है जिसका पता गाँव की उत्तर दिशा में स्थित पुरातात्विक महत्व की बहोत ही सुन्दर व् कलात्मक चित्रकारी वाली प्राचीन बावड़ी से चलता है। जिसे लगभग 700 वर्ष से ज्यादा पुराना माना जाता हैंI गाँव कसूम्बी का पुराना नाम कसुमल था,कसुमल एक धास का नाम हैं जिस से केशरिया रंग बनाकर रंगरेज कपड़ो की रंगाई करते थे। उसी से इसका नाम पड़ा। वर्तमान कसूम्बी गाँव की स्थापना ठा. नारायण सिहं जी ने की थी l वो अपने पुस्तेनी गावं कांगस्या टाणंलाऊ से उत्तराधिकार की लड़ाई से जुझते हुये 1827 में अपने कुछ राजपूत साथीयों के साथ कसुम्बी आ गये। यहाँ पहले चारण जाती के लोग रहते थे फिर उनको यहाँ से हटाकर बिदावत रहने लगे। ठाकुर नारायण सिंह जी के आने के बाद बिदावत यहाँ से छोड़कर पास के हि मिगंणा गाँव चले गये। कसुम्बी गाँव जोधपुर रियासत के अधीन आता था। ठाकुर साब को जोधपुर रियासत से कसुम्बी गावँ का पट्टा मिला जिसके अन्तर्गत 18000 बीघा भूमि आती थी, यहाँ से ही कसुम्बी में राठौङ परिवार की नींव पड़ी। कसुमल गढ़ : कसुम्बी जाखला में स्थित गढ़ की स्थापना 1841 में बसन्त पंचमी के दिन की गई थी। इशर गणगौर की सवारी कसुमल गढ़ से निकाली जाती है। ठाकुर जी महाराज : नारायण सिंह जी के पुत्र मंगल सिहं जी ने कसुम्बी जाखला के ठाकुर जी महाराज के मन्दिर का निर्माण करवाया था। बबुता सिद्ध जी महाराज : प्रसिद्ध धाम श्री बबुता सिद्ध जी महाराज के मन्दिर की स्थापना ठाकुर रधुनाथ सिहं जी ने की थी , ठाकुर साहब ये धाम कालानाडी से लेकर आये थे। ठाकुर साहब साँप के काटने पर झाड़ा लगाते थे, एक बार स्वपन में बबुता सिद्ध ने दर्शन दिये तथा मन्दिर की स्थापना करने का संकेत दिया जिसके बाद मन्दिर की स्थापना की गई। आज भी यह मन्दिर लोगों की आस्था का केन्द्र है। ठाकुर साहब पाबुजी महाराज के भी भक्त थे I गढ़ के पास ही पाबूजी महाराज का छोटा सा मन्दिर है।
नॉर्मन

नॉर्मन (अंग्रेज़ी: Norman) मध्यकाल के आरम्भ में उत्तरी फ़्रांस में लोगों की एक जाती थी जो उत्तरी यूरोप से आये वाइकिंग हमलावरों और स्थानीय (फ़्रैंक और गैलो-रोमन) जातियों का मिश्रण थे। यहाँ नॉर्मन जाती 10वी सदी की शुरुआत में उभरी और आने वाली सदियों में इसमें बदलाव आते रहे। इंग्लैण्ड, यूरोप और मध्य पूर्व के इलाक़ों पर इन्होने अपनी गहरी छाप छोड़ी है। उत्तरी फ़्रांस का जो क्षेत्र उनकी मातृभूमि था उसे अब "नोरमांदी" (फ़्रांसिसी: Normandie) बुलाया जाता है।

भाषा और संस्कृति

यह लोग फ़्रांसिसी भाषा की "नॉर्मन फ़्रांसिसी" नाम की उपभाषा बोलते थे, जिसमें काफ़ी साहित्य लिखा गया। उन्होंने भवन निर्माण की एक नयी रोमनॅस्क नामक शैली को जन्म दिया। उन्होंने दक्षिण इटली, इंग्लैण्ड और मध्य पूर्व में कई इलाक़ों पर क़ब्ज़ा कर के अपना राज चलाया। इंग्लैण्ड पर सन् 1066 के बाद चले नॉर्मन-शाही के दौर का सबसे पहला राजा विलियम विजयी था और उसके बाद अंग्रेज़ी भाषा में नॉर्मन फ़्रांसिसी के प्रभाव से बहुत तेज़ी से बदलाव आये और बहुत से फ़्रांसिसी शब्द हमेशा के लिए अंग्रेज़ी का हिस्सा बन गए।

व्यक्तित्व

11वीं सदी के एक जॅफ़्री मालातेरा नामक भिक्षु और इतिहासकार ने नॉर्मनों का बखान कुछ इस तरह किया -
चालाकी इनकी पहचान है, कुछ बड़ा मिलने के चक्कर में अपनी पुरानी धरोहर से घृणा करने वाले, फ़ायदा और ज़मीन की लालसा से भरे हुए, बेझिझक नक़ल करने वाले, बड़े दिल और लालच के बीच कहीं टिके हुए, यानि की इन दो विपरीत चीज़ों के मिश्रण वाले लोग थे। इनके मुख्य पुरुष ख़ासकर ठाठ से रहते थे क्योंकि वह चाहते थे के दुसरे उनके बारे में ऐसा समझें। ऊपर से इस नस्ल को फुसलाना आता था, बोलचाल की कला सीखकर उसमें इतने माहिर थे के बच्चे भी भाषण दे सकते थे, ऐसी नस्ल थी के क़ानून का डंडा न हो तो किसी को भी बेच खाए। अगर नसीब में मेहनत, भूख और सर्दी मिले तो आराम से बर्दाश्त करते थे, शिकार और चीलबाज़ी के शौक़ीन थे, घोड़ों से बहुत लगाव था और हर तरह के हथियार और युद्ध के अन्य सामान को बहुत पसंद करते थे।
करारा स्टेडियम

करारा स्टेडियम (व्यवसायिक रूप से मॆट्रिकॉन स्टेडियम) ऑस्ट्रेलिया के क्वींसलैंड प्रान्त के गोल्ड कोस्ट नगर में स्थित एक स्टेडियम है। यहाँ पर 2018 राष्ट्रमण्डल खेलों का उद्घाटन व समापन समारोह के साथ एथलेटिक्स की सभी स्पर्धाएँ आयोजित की गयी थी।
महास्नानघर (मोहन जोदड़ो)

महास्नानघर सिन्धु घाटी सभ्यता के प्राचीन खंडहर शहर मोहन जोदड़ो में स्थित एक प्रसिद्ध हौज़ है। वर्तमान समय में यह पाकिस्तान के सिंध प्रांत में आता है। यह मोहन जोदड़ो के उत्तरी भाग में स्थित है और एक कृत्रिम टीले के ऊपर बनाया गया था। यह हौज़ ११.८८ मीटर लम्बा और ७ मीटर चौड़ा है और इसका सब से अधिक भाग २.४३ मीटर की गहराई रखता है। इसमें उतरने के लिए एक सीढ़ी उत्तर में और एक दक्षिण की तरफ़ बनाई गई है। इसका निर्माण भट्टी से निकाली गई पतली ईंटों से किया गया है और, पानी को चूने से रोकने के लिए, चिनाई के मसाले और ईंटों के ऊपर डामर (बिटुमन) की परत भी चढ़ाई गई थी।
इतिहासकारों को पक्का पता नहीं है कि महास्नानघर का क्या महत्त्व था, लेकिन इसको बनाने में लगी शक्ति और ख़र्चे को देखकर यह अंदाज़ा लगाया जा सकता है कि यह मोहन जोदड़ो के निवासियों के लिए एक महत्वपूर्ण स्थल था।

अन्य भाषाओँ में

अंग्रेज़ी में मोहन जोदड़ो के महास्नानघर को "द ग्रेट बाथ़" (The Great Bath) कहते हैं।

अन्य विवरण

महास्नानघर में उतरने वाली दोनों सीढ़ियों के अंत में १ मीटर चौड़ा और ४० सेंटीमीटर ऊंचा चबूतरा है। अगर हौज़ पूरी भरी होती तो पानी की गहराई लगभग २ मीटर होती। इस सभ्यता के निवासियों के अस्ति-अवशेष देखकर अंदाज़ा लगाया गया है कि उनका औसत क़द लगभग १५० से॰मी॰ था, यानि इन चबूतरों पर खड़े हुए भी वे भरी हौज़ में पूरी तरह ग़ोता लगा सकते थे और संभव है तैर भी सकते हों। हौज़ की एक ओर नीचे ईंट में छेद के ज़रिये पानी बहार निकलने की जगह भी है जो शायद हौज़ को साफ़ करने के काम आती हो। जिस नाली में पानी निकलकर टीले से नीचे ले जाया जाता था उसका ढांचा टूटकर ग़ायब हो चुका है इसलिए ये पता नहीं कि पानी ऐसे ही छोड़ दिया जाता था या फिर उसे आगे कहीं ले जाया जाता था। संभव है कि यहाँ के निवासी जल का धार्मिक प्रयोग अपनी पूजा के लिए करते हों और महास्नानघर एक धार्मिक स्थल हो, लेकिन इसका सही अनुमान नहीं लगाया जा सका है।

महास्नानघर की खोज

समय के साथ मोहन जोदड़ो के शहरियों ने महास्नानघर को प्रयोग करना बंद कर दिया। वह रेत और मिटटी से भर गया और पूरी तरह दफ़न होकर नज़रों से ओझल हो गया। सिर्फ़ उसका टीला एक साधारण टीले की तरह दिखता था। सन् १९२६ और १९२६ में इतिहासकारों को अपनी मोहन जोदड़ो की खुदाई में यह मिला।
अरविन्द कुमार शर्मा

अरविन्द कुमार शर्मा हरियाणा से संसद के निर्वाचित सदस्य हैं।
क्रिस्टा मैकॉलिफ़

क्रिस्टा मैकॉलिफ़ कॉनकॉर्ड, न्यू हैम्पशायर की एक अमेरिकी शिक्षक थी, और अंतरिक्ष शटल चैलेंजर आपदा में मारे गए सात क्रू सदस्यों में से एक थी।
१९८५ में वह ११००० से अधिक आवेदकों में से स्पेस प्रोजेक्ट के नासा शिक्षक में भाग लेने के लिए चुनी गयी थी और वह अंतरिक्ष में पहले शिक्षक बनने के लिए निर्धारित की गयी थी। मिशन एसटीएस -51 एल के सदस्य के रूप में, वह अंतरिक्ष शटल चैलेंजर से प्रयोग करने और सिखाने की योजना बना रही थी। २८ जनवरी, १९८६ को, शटल लॉन्च के बीएस ७३ सेकंड के बाद ही वह शटल टूट गया और उनकी मृत्यु हो गयी। उनकी मृत्यु के बाद स्कूल और छात्रवृत्ति उनके सम्मान में नामित की गईं और २००४ में उन्हें मरणोपरांत कौंसियन स्पेस मेडल ऑफ़ ऑनर से सम्मानित किया गया। उनकी मृयु के बाद मैकॉलिफ़ को उनके गृहनगर, कॉनकॉर्ड में ब्लॉसम हिल कब्रिस्तान में दफनाया गया था।
रक्षंदा खान

व्यक्तिगत जीवन

रक्षंदा खान का जन्म मुंबई, भारत में 27 सितंबर, 1974 को विदेशी मूल तुर्को मंगोलियाई खान ईरानी परिवार में हुआ था। उसके दो बड़े भाई और एक छोटे भाई हैं।
उन्होंने अलेक्जेंड्रा गर्ल्स इंग्लिश इंस्टीट्यूट और सेंट जेवियर्स कॉलेज में भाग लिया जहां से उन्होंने बीए के साथ स्नातक की उपाधि प्राप्त की, 1995 में अंग्रेजी साहित्य में।
रक्षंदा खान का विवाह अभिनेता सचिन त्यागी से हुआ है। इस जोड़े ने 2008 में एक नृत्य रियलिटी शो कही कही प्यार कही कही यार के सेट पर मुलाकात की और 15 मार्च 2014 को मुंबई में शादी कर ली। जोड़े के एक  बेटी एनाया त्यागी (दिसंबर 2014)।
सोनारगाँव

सोनारगाँव बंगाल में इसा खान के साम्राज्य की प्राचीन राजधानी है। यह वर्तमान नगर नारायणगंज, बांग्लादेश में स्थित है। महान मुस्लिम यात्री इब्न बतूता १४वीं सदी में यहाँ आया था। यह शेर शाह सूरी मार्ग का पूर्वी छोर है, जिसे शेर शाह सूरी द्वरा १६वीं सदी में बनवाया गया था और २,५०० किमी लम्बा यह मार्ग उत्तर भारत से होते हुए पाकिस्तान के उत्तर-पूर्वी सीमान्त प्रदेश के पेशावर में समाप्त होता है।

उल्लेखनीय लोग

यहाँ के कुछ उल्लेखनीय व्यक्ति है: बद्रुन नेस्सा मंसूर, सेवानिवृत उप-प्रधानाचार्य, शिक्षक प्रशिक्षण महाविद्यालय, ढाका।
पेलैजिक क्षेत्र

पेलैजिक क्षेत्र (pelagic zone) किसी महासागर, सागर या झील के जल का वह भाग होता है जो न तो नीचे के फ़र्श के समीप हो और न ही उस जलसमूह के तट के समीप। इसे कभी-कभी खुला पानी (open water) भी कहा जाता है। पृथ्वी पर पेलैजिक क्षेत्र का कुल आयतन लगभग 13,300 लाख किमी³, औसत गहराई 3.68 किमी (2.29 मील) और अधिकतम गहराई 11 किमी (6.8 मील) है।
पेलैजिक क्षेत्र में रहने वाली मछलियाँ पेलैजिक मछलियाँ कहलाती हैं। पृथ्वी के वायुमंडल की तरह पेलैजिक क्षेत्र को भी परतों में बाँटा जा सकता है। इस क्षेत्र के किसी भाग में एक काल्पनिक पानी का स्तम्भ के बारे में सोचा जाए तो जैसे-जैसे उसमें नीचे की ओर जाया जाए वैसे-वैसे दबाव बढ़ता, तापमान घटता और प्रकाश घटता जाता है। बढ़ती गहराई के साथ पेलैजिक जीवन भी घटता जाता है।

उपरिपेलैजिक

सतह से २०० मीटर नीचे तक

उपरिपेलैजिक (Epipelagic) वह परत है जो सतह के पास हो और जहाँ प्रकाश-संश्लेषण (फ़ोटोसिन्थसिस) सम्भव है। पेलैजिक क्षेत्र का सर्वाधिक जीवन इसी परत में मिलता है। प्लवक (प्लैंक्टन), जेलीफ़िश, ट्यूना, हाँगर (शार्क) और सूंस (डॉलफ़िन) इस परत में रहते हैं।

मध्यपेलैजिक

२०० मीटर से १००० मीटर नीचे तक

मध्यपेलैजिक (Mesopelagic) में कुछ प्रकाश तो पहुँचता है लेकिन वह प्रकाश-संश्लेषण के लिए अपर्याप्त है। ५०० मीटर के बाद पानी में मिला हुआ ऑक्सीजन भी कम हो जाता है। इस गहराई पर जीव कम ऑक्सीजन प्रयोग करने के लिए हिलावट कम करते हैं और जल से जितना अधिक हो सके ऑक्सीजन खींचने के लिए अधिक कार्यकुशल क्लोम (गिल) रखते हैं। तलवार-मछली (स्वोर्डफ़िश), विद्रूप (स्क्विड) और समुद्रफेनी की कई जातियाँ इस परत पर रहते हैं। यहाँ रहने वाले कई जीवों में जीवदीप्ति भी देखी जाती है। इस परत के कुछ निवासी रात्रि को आहार के लिए ऊपर उठकर उपरिपेलैजिक परत में जाते हैं।

गहरपेलैजिक

१००० मीटर से ४००० मीटर नीचे तक

गहरपेलैजिक (Bathypelagic) में, कुछ जीवदीप्ति वाले जीवों को छोड़कर, अंधेरा रहता है। यहाँ कोई जीवित वनस्पति नहीं मिलता। यहाँ बसने वाले अधिकतर प्राणी ऊपरी परतों से गिरते हुए अपरद (अन्य जीवों के छोटे-छोटे मृत अंशों जो इस परत में हिम की तरह गिरता रहता है) को खाकर या इसी परत के अन्य निवासियों को खाकर जीते हैं। यहाँ महान विद्रूप (जाएंट स्क्विड) रहता है।

अतलपेलैजिक

४००० मीटर से सागरतह से ज़रा-सा ऊपर तक

अतलपेलैजिक (Abyssopelagic) पर बहुत ठंड (२° से ३° सेंटीग्रेड), बहुत दबाव (७६ मेगापास्कल, यानि सतह से ७५० गुना) और घोर अंधेरा रहता है। यहाँ बहुत कम जीव रहते हैं। यहाँ विद्रूप की कुछ जातियाँ, शूलचर्मियों की कुछ जातियाँ और समुद्री सूवर जैसी जातियाँ रहती हैं। यहाँ प्रकाश के पूर्व आभाव के कारण बहुत-सी जातियों के शरीर पारदर्शी और नेत्रहीन होते हैं।

गर्तपेलैजिक

महासागरीय गर्तों के जल में

गर्तपेलैजिक (Hadopelagic) में बहुत कम जीव रहते हैं और इन क्षेत्रों के बारे में अभी कम-ही ज्ञात है। यहाँ जलतापीय छिद्रों के आसपास कई जीव रहते हैं। अतल मैदान पर ऊपर से बरसे हुए मृत जीवों की अपरद (बारीक़ अंश) की रूई-जैसी परत पड़ी रहती है।
ब्यूनायावाइराइड

ब्यूनायावाइराइड एक विषाणु है। इसमे आरएनए पाया जाता है।
नून मीम राशिद

प्रारंभिक जीवन और शिक्षा

01 अगस्‍त, 1910 को पंजाब में गुजरांवाला के कोटभागा गांव के अलीपुर चट्ठा में उनका जन्‍म हुआ। उनका पूरा नाम राजा नज़र मुहम्‍मद जंजुआ था। उनके दादाजी और पिताजी भी उूर्द अदब में खासा दखल रखते थे। उनकी आरंभिक शिक्षा गुजरांवाला में हुई। उनके पिता राजा फ़ैजल इलाही चिश्‍ती ने हाफ़िज़ शिराज़ी, सादी ग़ालिब और मुहम्मद इक़बाल की शायरी से उनका परिचय करवाया। बाद में वे लाहौर आ गए, जहां गवर्नमेंट कॉलेज से इकोनॉमिक्‍स में स्नातकोत्तर करने के बाद उन्‍होंने स्‍वतंत्र रूप से शायरी और चित्रकला की ओर रुख किया। कॉलेज में उन्‍हें छात्रों की पत्रिका ‘रावी’ के उर्दू सेक्‍शन का एडिटर बनाया गया था।

करियर

राशिद ने कुछ वक्‍त तक ताजवर नजीबाबादी की उर्दू पत्रिका ‘शाहकार’ का संपादन किया। एक वक्‍त वे मुल्‍तान के कमिश्‍नर ऑफिस में भी कारकुन रहे। यहीं उन्‍होंने अपनी पहली मुक्‍त छंद की कविता ‘जुर्रते परवाज़’ लिखी। 1939 में वे ऑल इंडिया रेडियो के समाचार संपादक बन गए और आगे चलकर प्रोग्राम डाइरेक्‍टर हुए। कुछ समय के लिए उन्‍होंने सेना में भी काम किया। 1940 में उनका पहला काव्‍य संग्रह ‘मावरा’ प्रकाशित हुआ। विभाजन के बाद वे पाकिस्‍तान रेडियो के रीजनल डाइरेक्‍टर हुए। उसके बाद उन्‍हें संयुक्‍त राष्‍ट्र संघ में काम करने का अवसर मिला और वे न्‍यूयॉर्क चले गए। उन्‍होंने संयुक्‍त राष्‍ट्र संघ के लिए कई देशों में नौकरी की और 1973 में इंग्लैण्ड में सेवानिवृत हुए और वहीं रह गए।

उर्दू शायरी में योगदान

वे उर्दू साहित्य के पहले कवि थे जिन्‍होंने उस रचनात्‍मकता को मुख्‍य स्‍वर दिया जो किसी भी सर्जनात्‍मक कला का मुख्‍य ध्‍येय होता है। अर्थात उर्दू शायरी को छंद और बहर के पारंपरिक बंधनों से आज़ाद करने का बड़ा काम किया। इस लिहाज से देखा जाए तो नून मीम राशिद और फ़ैज़ अहमद फ़ैज़ अपने युग के दो ऐसे उर्दू शायर हुये हैं जिन्‍होंने उूर्द शायरी को पुरानी सोच से आज़ाद किया।
राशिद की पहली पुस्तक ‘मावरा’ 1940 में प्रकाशित हुई। जिस उर्दू शायरी को इश्‍क़, महबूब, कासिद, विसाल, रकीब, ख़ुदा, सनम वगैरह के बिना मानीखेज नहीं माना जाता था, वहां इन लफ्जों के बिना उन्होने नई और आधुनिक शायरी को संभव किया। यही वजह है कि वे अपने पहले संग्रह के प्रकाशन से पहले ही खासे लोकप्रिय हो गए थे।

बॉलीवुड

उनकी कविता "ज़िंदगी से डरती हो" को वर्ष 2010 में बॉलीवुड फिल्म, पीपली लाइव में भारतीय बैंड इंडियन ओशन के द्वारा शामिल किया गया था।

निधन

उनका निधन लंदन, इंग्लैण्ड में 9 अक्तूबर 1975 को हुआ। उनके विचार इस कदर क्रांतिकारी थे कि वो अपनी वसीयत में लिख गए थे कि मरने के बाद उन्‍हें दफनाया ना जाए बल्कि उनकी देह का दाह संस्‍कार किया जाए। अनकी इच्‍छा के अनुसार लंदन में उनका अंतिम संस्‍कार किया गया। उनके मरने के बाद पाकिस्तान के गवर्नमेंट कॉलेज लाहौर के एक सभागार का नाम "नून मीम राशिद हॉल" के कर दिया गया।
अन्नामलाई की पहाड़ियाँ

नामाकरण

अन्नामलाई शब्द तमिल भाषा के अनाई शब्द से लिया गया है जिसका अर्थ हाथी होता है। और मलाई शब्द का अर्थ पहाड़ी है।

भौगोलिक स्थिति

ये पहाड़ियाँ दक्षिण भारत के पश्चिमी घाट के अंतर्गत तमिलनाडु और केरल में स्थित है। अन्नामलाई पहाड़ी श्रृंखलाओं में सबसे ऊंची पहाड़ी अनामुदी की है, जिसकी ऊंचाई (2,695 मीटर (8,842 फी॰)), है। यह केरल के इड्डुकि ज़िले में स्थित है। यह दक्षिण भारत की सबसे ऊंची चोटी है। जो उत्तर में पालघाट पश्चिमी घाट को दो हिस्सों में बांटता है। अन्नामलाई की पहाड़ियों के निचले हिस्से में कॉफी और चाय की खेती की जाती है, इस क्षेत्र की अर्थव्यवस्था में अहम योगदान देता है। पश्चिमी घाट को यूनेस्को ने विश्व धरोहर की सूची में शामिल किया है। ये पहाड़ियाँ पूर्वी व पश्चिमी घाटों का संधिस्थल है और पश्चिमोत्तर व दक्षिण-पूर्व की ओर उन्मुख है। 2695 मीटर ऊंची अनाई चोटी इस शृंखला के विलकुल दक्षिण-पश्चिम छोर पर स्थित है। अभिनूतन युग (होलोसिन इपोक) में पृथ्वी की आंतरिक अवरोधी हलचल से निर्मित अन्नामलाई की पहाड़ियाँ 1,000 मीटर की ढलान पर चबूतरेदार श्रेणियों का निर्माण करती है। मौनसून में यहाँ भरी बारिश होती है। यहाँ वर्षा का अनुपात 2000 से 5000 मिली मीटर तक होता है। शीशम, चन्दन,सागौन, साबूदाने इत्यादि के पेंड़ो से युक्त सघन वन इस क्षेत्र के ज़्यादातर हिस्सों को ढकते हैं। एल्यूमिनियम व लौह धातु के ऑक्साइड से युक्त यहाँ की मिट्टी चित्तीदार लाल व भूरी है। इसका उपयोग भवन बनाने व सड़क निर्माण में होता है। अव्यवस्थित आवादी वाली इन पहाड़ियों पर कडार, मारवाड़ वो पूलिया लोग निवास कराते हैं और उनकी अर्थव्यवस्था शिकार, संग्रहण व झूम खेती पर आधारित है। जिन जगहों पर जंगलों की कटाई हो रही है, वहाँ चाय,कॉफी व रबड़ के बाग लगाए जा रहे हैं।

उद्योग-धंधे

यहाँ मुख्यत: घरेलू सामान, जैसे टोकरी,नारियल जटा, उसकी चटाई, धातु की सामाग्री व बीड़ी बनाने के उद्योग हैं।

जीव-जंतु

अनाईमलाई की पहाड़ियाँ प्रचुर मात्रा में वन्य जीवन के लिए जाना जाता है। एराविकुलम राष्ट्रीय उद्यान, चिन्नार वन्यजीव अभयारण्य, परम्बिकुलम वन्यजीव अभयारण्य औरइंदिरा गांधी वन्यजीव अभयारण्य इन पहाड़ियों में अच्छी तरह से हाथियों के लिए जाना जाता है। कई वन्यजीव प्रजातियों हाथी, गौर, पानी भैंस, बाघ, तेंदुआ, आलस भालू, मगरमच्छ, ग्रीन कबूतर, सीविट बिल्लियों, ढोल, सांभर और लुप्तप्राय शेर पूंछ मकाक के 31 समूहों सहित यहाँ देखा जा सकता है। साथ ही पक्षियों में विचित्र हार्नबिल, लाल गलमुच्छे वाला बुलबुल और ड्रोंगो शामिल हैं।,
,

जलीय स्थिति

अलियार, अपंबर, चिन्नार और कदंबरई यहाँ की प्रमुख नदियां है। साथ ही मन्नाम भैली, पमबर, परम्बिकुलम नदी सहित क्षेत्र में कई नदियां हैं। कई बड़े बांधों सहित क्षेत्र में हैं: अलियार बांध, अमरावती बांध, कदंबर्राई बांध, निरार बांध, शोलियार बांध (एशिया में अपनी तरह का सबसे बड़ा) तथा मननम भैली बांध के अलावा भारत में अपनी क्षमता का सबसे बड़ा बांध, परम्बिकुलम बांध भी इसी क्षेत्र में है।

पर्यटक सूचना

अनाईमलाई पहाड़ियों के पश्चिमी घाट में एक ट्रैकिंग गंतव्य हैं। इस जगह की यात्रा का सबसे अच्छा समय नवंबर से लेकर मध्य मई तक है। एसएच 17- सड़क मार्ग अन्नामलाई हिल्स से उददुमलापेट और मुन्नार के बीच गुजरता है। निकटतम रेलवे स्टेशन शहर के पास, उददुमलापेट में है तथा निकटतम हवाई अड्डा कोयंबटूर में है।
विद्या विहार

यह हिन्दी पुस्तकों के एक प्रमुख प्रकाशक हैं।
शेनयांग

नाम

चीनी भाषा में 'शेनयांग' का अर्थ 'शेन नदी से उत्तर का शहर है' जो शहर के दक्षिण में बहने वाली हुन नदी (渾河, Hun River) पर पड़ा है, जिसे पहले 'शेन नदी' बुलाया जाता था। यहाँ मनुष्यों के बसेरे के ७,२०० साल पुराने चिह्न मिले हैं, हालांकि इस शहर की स्थापना झगड़ते राज्यों के काल में यान राज्य के चिन काई (Qin Kai) नामक सिपहसलार ने की थी। उस समय इसका नाम होऊ शहर (候城, Hou City) था लेकिन जिन राजवंश (१११५–१२३४) के दौरान इस बदलकर शेन और उसके बाद युआन राजवंश काल में शेनयांग कर दिया गया। सन् १६२५ में मान्छु नेता नुरहाची ने इसे अपनी राजधानी बना लिया। मान्छु भाषा में इसका नाम 'सिमियान ख़ोतोन' (Simiyan hoton, ᠰᡳᠮᡳᠶᠠᠨ ᡥ᠋ᠣᡨ᠋ᠣᠨ) था, जो १६३४ में बदलकर 'मुकदेन' कर दिया गया। यह मान्छु भाषा के 'मुकदेम्बी' (ᠮᡠᡴ᠋ᡩᡝ᠋ᠮᠪ᠊ᡳ᠋, mukdembi) शब्द से आया है जिसका मतलब 'उभारना' है।